|  |  |
| --- | --- |
| Naziv obuke | h) VJEŠTINE IZVJEŠTAVANJA ZA POTREBE PROCESA EVROPSKIH INTEGRACIJA |
| Sadržaj obuke | 1. **Uloga i značaj komunikacija u procesu evropskih integracija**
2. **Izvještavanje u pisanoj formi**
* Pisane forme izvještavanja o procesu evropskih integracija
* Prilog institucija u BiH
* Izrada dokumenta za diskusiju
1. **Usmeno izvještavanje**
* Sastanci odbora i pododbora
 |
| Trajanje obuke izraženo brojem akademskih sati | • Klasična obuka u učionici: 8 akademskih sati, to jest obuka u trajanju od jednog (1) dana• Webinar: 5 akademskih sati |
| Opis Obuke | Značaj izvještavanja u procesu evropskih integracija proizilazi iz činjenice da se pristupanje države EU temelji na načelu uslovljenosti i individualnom pristupu u ocjenjivanju napretka države u ispunjavanju neophodnih uslova. Sam proces izvještavanja zahtijeva ujednačen pristup, kako u pripremi izvještaja (sadržajno i tehnički) tako i u njihovoj kvaliteti. S otvaranjem pregovora, naglasak na ova dva principa izvještavanja je još izražajniji. Naime, fokus informacija koje se dostavljaju Evropskoj komisiji je na rezultatima sprovedenih reformi, implementaciji propisa i statističkim podacima. Iako su forme izvještavanja zadate i kao takve podrazumijevaju određeni oblik koji je potrebno iskomunicirati evropskoj strani, kroz praksu su uočeni određeni nedostaci kako u pisanom tako i usmenom izvještavanju Evropske komisije. Direkcija je pripremila Smjernice za izvještavanje u procesu evropskih integracija koje sadrže opšta uputstva za pripremu izvještaja institucija BiH u pisanoj i usmenoj formi. U tom kontekstu posebna pažnja je posvećena pripremi postojećih formi izvještavanja (Prilog institucija u BiH za godišnji izvještaj Evropske komisije o zemlji, dokumenti za diskusiju i ostali materijali koji se dostavljaju Evropskoj komisiji) kao i specifičnostima izvještavanja koje se odnose na ove dokumente te primjerima dobre i loše prakse izvještavanja.Institucije na svim nivoima vlasti u BiH trebaju se metodološki i sadržajno pridržavati Smjernica za izvještavanje u procesu evropskih integracija, ali i svih onih instrumenta kojim se osigurava jednak pristup u pripremi izvještaja u procesu evropskih integracija. |
| Ciljevi obuke | * Upoznati polaznike s ulogom i značajem komunikacija u procesu evropskih integracija i podići njihovu svijest o značaju ovog pitanja.
* Prenijeti znanja i vještine i obezbijediti da ih polaznici usvoje u oblasti usmenog izvještavanja o procesu evropskih integracija.
* Prenijeti znanja i podići nivo znanja/sposobnosti polaznika u vezi izvještavanja u pisanoj formi.
* Prenijeti znanja i vještine te omogućiti polaznicima da usvoje prezentirano o pisanom izvještavanju o procesu evropskih integracija.
 |
| Ciljna grupa polaznika | * Članovi tijela u sistemu koordinacije procesa evropskih integracija i ostalih struktura uspostavljenih za potrebe procesa evropskih integracija i državni službenici koji obavljaju poslove:
* koordinacije procesa pridruživanja BiH EU,
* prevođenja i redakture pravnih propisa za potrebe procesa evropskih integracija.
* Naučni i stručni radnici, studenti dodiplomskih, poslijediplomskih i doktorskih studija u oblasti evropskih integracija, novinari, predstavnici nevladinih organizacija, uposleni u javnim preduzećima i nezaposleni.
 |
| Ishodi učenja | * Polaznici obuke razumiju važnost komuniciranja u procesu evropskih integracija, kao i svoju ulogu u tom procesu.
* Polaznici obuke su upoznati s aktuelnostima u oblasti izvještavanja s ciljem primjene naučenog/prenesenog.
* Polaznici obuke su osposobljeni da primjene nove metode koje se odnose na forme i vještine izvještavanja u procesu evropskih integracija, posebno u kontekstu zahtjeva izvještavanja zemlje kandidata.
 |
| Metode izvedbe obuke | Obuka se može držati kao klasična obuka u učionici ili webinar.Teorijski dio (prezentacije) i praktični dio (rad u grupama i stalna interakcija sa polaznicama). Ukoliko se obuka drži u formi webinara, skraćenje njenog trajanja treba biti provedeno na način da se osigura proporcionalno pokrivanje cjelokupnog sadržaja.Praktični rad je potrebno temeljiti na metodama: brainstorming, debrifing, case-study i story-telling. |